ลัมโบร์กินี คัมแบ็ก
ช่วงต้นเดือน ส.ค.ที่ผ่านมา ตลาดรถซุปเปอร์คาร์ในบ้านเราได้มีการเคลื่อนไหวที่น่าสนใจยิ่ง,ค่ายลัมโบร์กินี เจ้าของรถซุปเปอร์คาร์สุดร้อนแรงที่พะโลโก้ กระทิงเปลี่ยว จากอิตาลี ได้แต่งตั้งตัวแทนจำหน่ายและให้บริการหลังการขายรายใหม่และรายเดียวอย่างเป็นทางการในประเทศไทย,นั่นคือ เรนาสโซ มอเตอร์ ในเครือ ชาริช โฮลดิ้ง ซึ่งมี คุณนัท อภิชาติ ลีนุตพงษ์ ทายาทรุ่น 3 แห่งตระกูลลีนุตพงษ์เป็นบิ๊กบอส,พร้อมทุ่มเม็ดเงินกว่า 150 ล้านบาทในการผุดโชว์รูมและศูนย์บริการครบวงจรขนาดใหญ่ของลัมโบร์กินี บนพื้นที่ใช้สอย 5,000 ตร.ม. ริมถนนวิภาวดีรังสิต เยื้องกับ หนังสือพิมพ์ไทยรัฐ,โชว์รูมแห่งนี้จะจัดแสดงยนตรกรรมซุปเปอร์คาร์ลัมโบร์กินีทุกรุ่น รวมทั้งเป็นศูนย์บริการหลังการขายครบวงจรขนาด 7 ช่องซ่อม เพียบพร้อมด้วยเครื่องมือที่ทันสมัยที่สุดในปัจจุบัน สามารถรองรับรถเข้าซ่อมบำรุงได้มากกว่า 1,000 คันต่อปี โดยทีมบริหารที่มีความรู้และประสบการณ์การดูแลรถหรูมากว่า 20 ปีที่ผ่านการฝึกอบรมอย่างเข้มข้น,พร้อมให้บริการตรวจเช็กสภาพและซ่อมบำรุงรถลัมโบร์กินีทุกรุ่น เพื่อสร้างความพึงพอใจสูงสุดให้แก่เจ้าของรถลัมโบร์กินีทุกคัน,คาดว่าจะเปิดให้บริการในช่วงปลายปี 2561,อย่างไรก็ดี ในระหว่างนี้เพื่อไม่ให้เกิดสุญญากาศในเรื่องการบริการ ค่ายเรนาสโซ มอเตอร์ จะเปิดศูนย์บริการชั่วคราวในวันที่ 1 ก.ย.นี้ แถวคลองตัน ดูแลโดยตรงจากลัมโบร์กินีระดับภูมิภาค,มัตเตโอ ออเทนซี ประธานกรรมการบริหารของลัมโบร์กินี ประจำภูมิภาคเอเชียแปซิฟิก ย้ำว่า ประเทศไทยเป็นหนึ่งในตลาดยุทธศาสตร์ของภูมิภาคเอเชียแปซิฟิกของลัมโบร์กินี จึงได้แต่งตั้งค่ายเรนาสโซ มอเตอร์ ลุยขายและให้บริการรถยนต์ลัมโบร์กินีอย่างเป็นทางการเพียงรายเดียวในประเทศไทย,สำหรับเหตุผลที่ลัมโบร์กินีเลือกเรนาสโซ มอเตอร์ มาจาก 3 ปัจจัยหลัก,ได้แก่ 1.ชื่อเสียงและความน่าเชื่อถือของ ชาริช โฮลดิ้ง ที่เป็นตัวแทนของแบรนด์ชั้นนำของวงการยานยนต์จากทั่วโลก, 2.ทีมผู้บริหารมืออาชีพที่มีความเชี่ยวชาญในการดำเนินธุรกิจ และ 3.คุณภาพระดับสูงในการให้บริการหลังการขาย,มั่นใจว่าทีมงานของเรนาสโซ มอเตอร์ จะช่วยขยายฐานลูกค้าและเสริมความแข็งแกร่งให้แก่แบรนด์ลัมโบร์กินีในประเทศไทยและในภูมิภาค,ขณะที่ ม.ล.ณัฐสิทธิ์ ดิศกุล กรรมการผู้จัดการของค่ายเรนาสโซ มอเตอร์ ได้เผยถึงกลยุทธ์การรุกตลาดรถซุปเปอร์คาร์ในไทยว่าจะมี 3 กลยุทธ์หลัก คือ,1.ตอกย้ำภาพลักษณ์แบรนด์ลัมโบร์กินีให้แข็งแกร่ง ผ่านการดำเนินกิจกรรมการตลาดที่สร้างสรรค์และกิจกรรมเพื่อสังคม รวมทั้งสื่อสารและสร้างการมีส่วนร่วมของกลุ่มผู้ซื้อเป้าหมาย,2.เน้นสร้างความพึงพอใจแก่ลูกค้าด้วยมาตรฐานการให้บริการสูงสุด,และ 3.รองรับบริการหลังการขายอย่างครบวงจร ด้วยทีมงานที่มีความเชี่ยวชาญระดับโลก ซึ่งจะช่วยผลักดันให้แบรนด์ลัมโบร์กินีเป็นแบรนด์ที่แข็งแกร่งสมศักดิ์ศรีสุดยอดรถซุปเปอร์คาร์สุดหรูในใจผู้คนทั่วโลก,ว้าว,อัลคาโปน,motorwars@thairath.co.th
ค่ายลัมโบร์กินี เจ้าของรถซุปเปอร์คาร์สุดร้อนแรงที่พะโลโก้ กระทิงเปลี่ยว จากอิตาลี ได้แต่งตั้งตัวแทนจำหน่ายและให้บริการหลังการขายรายใหม่และรายเดียวอย่างเป็นทางการในประเทศไทย
ลัมโบร์กินี,ตัวแทนจำหน่าย,เรนาสโซ มอเตอร์,มอเตอร์วอร์ส,อัลคาโปน